《赠沈方邺兼送之罗浮二首 其一》
清代·陈恭尹

夫君枉驾相寻久，贱子卑栖出见迟。袖里故人劳远字，卷中频日捧新诗。

水成波澜平难得，木有文章病可知。各是天涯同世难，一杯重把定何期。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。